CELEX: 22018D1740
Language: mt
Date: 2017-02-03 00:00:00
Title: Deċiżjoni tal-Kumitat Konġunt taż-ŻEE Nru 6/2017 tat-3 ta’ Frar 2017 li temenda l-Anness I (Kwistjonijiet veterinarji u fitosanitarji) tal-Ftehim ŻEE (2018/1740)

22.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 297/7
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 6/2017
         tat-3 ta’ Frar 2017
         li temenda l-Anness I (Kwistjonijiet veterinarji u fitosanitarji) tal-Ftehim ŻEE (2018/1740)
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2016/1768 tal-4 ta’ Ottubru 2016 dwar l-awtorizzazzjoni tal-aċidu gwanidinoaċetiku bħala addittiv fl-għalf għat-tiġieġ tas-simna, għall-ħnienes miftuma u għall-ħnieżer tas-simna u li jħassar ir-Regolament (KE) Nru 904/2009 (1) għandu jiġi inkorporat fil-Ftehim taż-ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2016/1833 tas-17 ta’ Ottubru 2016 li jikkonċerna l-awtorizzazzjoni ta’ preparazzjoni tal-lektina tal-fażola (Phaseolus vulgaris lectins) bħala addittiv fl-għalf għall-ħnienes mhux miftuma (id-detentur tal-awtorizzazzjoni Biolek Sp. z o.o.) (2) għandu jiġi inkorporat fil-Ftehim taż-ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2016/1881 tal-24 ta’ Ottubru 2016 li jemenda r-Regolament ta’ Implimentazzjoni (UE) Nru 837/2012 fir-rigward tal-attività minima tas-6-fitażi prodotta mill-Aspergillus oryzae (DSM 22594) bħala addittiv tal-għalf għall-ħnieżer nisa (id-detentur tal-awtorizzazzjoni huwa DSM Nutritional Products Ltd) (3) għandu jiġi inkorporat fil-Ftehim taż-ŻEE.
                  
               
                     (4)
                  
                  
                     Ir-Regolament ta’ Implimentazzjoni (UE) 2016/1768 jirrevoka r-Regolament tal-Kummissjoni (KE) Nru 904/2009 (4), li huwa inkorporat fil-Ftehim ŻEE u li konsegwentement għandu jiġi revokat skont il-Ftehim ŻEE.
                  
               
                     (5)
                  
                  
                     Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf m’għandiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tkun estiża għal-Liechtenstein, kif speċifikat fl-adattamenti settorjali fl-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (6)
                  
                  
                     Għalhekk, l-Anness tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu II tal-Anness I tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż segwenti jiżdied fil-punt 55 (ir-Regolament ta’ Implimentazzjoni tal-Kummissjoni (UE) Nru 837/2012):
                        
                                    “—
                                 
                                 
                                    
                                       32016 R 1881: Ir-Regolament ta’ Implimentazzjoni tal-Kummissjoni (UE) Nru 2016/1881 tal-24 ta’ Ottubru 2016 (ĠU L 289, 25.10.2016, p. 15).”
                                 
                              
                  
                        2.
                     
                     
                        Il-punti segwenti jiddaħħlu wara l-punt 174 (ir-Regolament ta’ Implimentazzjoni tal-Kummissjoni (UE) 2016/1220):
                        
                                    “175.
                                 
                                 
                                    
                                       32016 R 1768: Ir-Regolament ta’ Implimentazzjoni tal-Kummissjoni (UE) 2016/1768 tal-4 ta’ Ottubru 2016 dwar l-awtorizzazzjoni tal-aċidu gwanidinoaċetiku bħala addittiv fl-għalf għat-tiġieġ tas-simna, għall-ħnienes miftuma u għall-ħnieżer tas-simna u li jħassar ir-Regolament (KE) Nru 904/2009 (ĠU L 270, 5.10.2016, p. 4).
                                 
                              
                                    176.
                                 
                                 
                                    
                                       32016 R 1833: Ir-Regolament ta’ Implimentazzjoni tal-Kummissjoni (UE) 2016/1833 tas-17 ta’ Ottubru 2016 li jikkonċerna l-awtorizzazzjoni ta’ preparazzjoni tal-lektina tal-fażola (Phaseolus vulgaris lectins) bħala addittiv fl-għalf għall-ħnienes mhux miftuma (id-detentur tal-awtorizzazzjoni Biolek Sp. z o.o.) (ĠU L 280, 18.10.2016, p. 19).”
                                 
                              
                  
                        3.
                     
                     
                        It-test tal-punt 1zzzzzo (ir-Regolament tal-Kummissjoni (KE) Nru 904/2009) jiġi mħassar.
                     
                  
         
            Artikolu 2
            It-testi tar-Regolamenti ta’ Implimentazzjoni (UE) 2016/1768, (UE) 2016/1833 u (UE) 2016/1881 bl-Iżlandiż u bin-Norveġiż, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-4 ta’ Frar 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-3 ta’ Frar 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 270, 5.10.2016, p. 4.
         
            (2)  ĠU L 280, 18.10.2016, p. 19.
         
            (3)  ĠU L 289, 25.10.2016, p. 15.
         
            (4)  ĠU L 256, 29.9.2009, p. 28.
         
            (*1)  Ma huma indikati l-ebda rekwiżiti kostituzzjonali.